Քորթնի Բարնեթ

Քորթնի Մելբա Բարնեթ (, ), ավստրալիացի երգչուհի, կիթառահար և հեղինակ-կատարող Մելբուրնից։ Հայտնի է իր հասարակ տեքստերով և հանգիստ երգեցողությամբ։ 2013 թվականի հոկտեմբերին գրավել է ԱՄՆ-ի և Մեծ Բրիտանիայի երաժշտական հասարակության ուշադրությունը՝ ելույթ ունենալով «CMJ Music Marathon» շոուի ժամանակ։ Rolling Stone երաժշտական ամսագիրը և The New York Times թերթը Բարնեթի մասին արտահայտվել են՝ որպես աչքի ընկնող կատարողի։

2015 թվականի մարտին թողարկվել է Քորթնիի դեբյուտային լիաֆորմատ ալբոմը՝ «Sometimes I Sit and Think, and Sometimes I Just Sit»։

Կարիերա 
2010-2011 թվականներին Բարնեթը որպես երկրորդ կիթառահար նվագել է մելբուրնյան «Rapid Transit» խմբի կազմում։ Կոլեկտիվը ձայնագրել է համանուն ալբոմ, որը թողարկվել է կոմպակտ ձայներիզ ձևաչափով։

2011-2013 թվականների միջև ընկած ժամանակահատվածում եղել է «Immigrant Union» քանթրի խմբի անդամ, որը ստեղծել են Բրենթ Դեբերը («The Dandy Warhols») և Բոբ Հարոուն։ Վոկալիստի պարտականությունների հետ միասին Բարնեթը նվագել է սլայդ կիթառ նախագծի երկրորդ «Anyway» ստուդիական ալբոմում։ Ավելի ուշ Դեբերը նվագել է Քորթնիի դեբյուտային մինի ալբոմում։

2012 թվականին Բարնեթը բացել է իր սեփական լեյբլը՝ «Milk! Records» և թողարկել այնտեղ իր դեբյուտային «I’ve Got a Friend called Emily Ferris» մինի ալբոմը, որն արժանացել է Ավստրալիայի երաժշտական քննադատների դրական արձագանքին։

2013 թվականին Բարնեթը նվագել է Ջեն Կլոխերի «In Blood Memory» դեբյուտային ալբոմում, որը նույնպես թողարկվել է «Milk! Records» լեյբլով։

2013 թվականին «How to Carve a Carrot into a Rose» երկրորդ մինի ալբոմի թողարկմամբ Բարնեթը ստացել է համաշխարհային ճանաչում։ Pitchfork Media ամսագիրն այս մինի ալբոմի «Avant Gardener» սինգլն անվանել է «2013 թվականի լավագույն նոր երգ»։

Ավելի ուշ երկու մինի ալբոմները միավորվել են «The Double EP: A Sea of Split Peas» կրկնակի ալբոմում, որի միջազգային թողարկումը կայացել է 2013 թվականի մայիսի 20-ին «House Anxiety/Marathon Artists» լեյբլով։ «Stereogum» երաժշտական բլոգն այն անվանել է «շաբաթվա ալբոմ»։ Այդ հավաքածուի «History Eraser» սինգլը առաջադրվել է «APRA Awards» մրցանակի։

2014 թվականի սեպտեմբերին «Milk! Records» լեյբլը թողարկել է« A Pair of Pears (with Shadows)» հավաքածուն։ Տվյալ մինի ալբոմը ներառել է «Pickles from the Jar» երգը, որն ավստրալիական «Triple J's Hottest 100 for 2014» հիթ-շքերթում զբաղեցրել է 51-րդ տեղը։

2015 թվականի հունվարի 30-ին Բարնեթը մանրամասն տեղեկություններ է հայտնել նոր լիաֆորմատ ալբոմի մասին, որը ձայնագրել էր դեռևս օգոստոս ամսին և որը ներառում էր «Pedestrian at Best» և «Depreston» սինգլները։ Երկու երգերի համար էլ երաժշտական տեսահոլովակներ են նկարահանվել։ «Pedestrian at Best» երգի տեսահոլովակի նկարահանումներին մասնակցել են Ջեն Կլոխերն ու Դեյվի Լեյնը։ Քորթնիի «Sometimes I Sit and Think, and Sometimes I Just Sit» դեբյուտային ստուդիական ալբոմը թողարկվել է 2015 թվականի մարտի 23, ինչը ուղեկցվել է ամերիկյան հյուրախաղերով։

Ավստրալիական «The Drones» խմբի անդամ Դեն Լասքոմբը հաճախ է նվագել Քորթնիի համերգներին և աչքի է ընկել «How to Carve a Carrot into a Rose» երգում ու «Sometimes I Sit and Think, and Sometimes I Just Sit» ալբոմում՝ միաժամանակ դառնալով վերջինիս համապրոդյուսերը։ Լասկքմբի բացակայության ժամանակ խումբը հանդես է գալիս որպես տրիո, իսկ կիթառահարի պարտականություններն իր վրա է վերցնում Բարնեթը։ 2015 թվականի հյուրախաղերի ժամանակ Բերնեթը իր ֆեյսբուքյան էջում խումբն անվանել է «CB3»։

Նվագակցող խումբ

Այժմյան կազմ 
 Բոունս Սլոան՝ բաս կիթառ, բեք վոկալ 
 Դեյվ Մուդի՝ հարվածային երաժշտական գործիքներ

Նախկին մասնակիցներ 
 Պիտ Քոնվերի՝ բաս կիթառ
 Ալեքս Հեմիլթոն՝ կիթառ
 Ալեքս Ֆրենսիս՝ կիթառ
 Դեն Լուսկոմբե՝ կիթառ
 Մեդլայն Դյուկ՝ վոկալ

Անձնական կյանք 
Ծնվել և մեծացել է Սիդնեյում։ Երբ եղել է 16 տարեկան, նրա ընտանիքը Սիդնեյից տեղափոխվել է Հոբարթ, որտեղ նա սովորել է Արվեստների թասմանյան դպրոցում։ Մեծանալով ամերիկյան խմբերի ազդեցության տակ՝ նա իր համար բացահայտել է ավստրալիացի կատարողներ Դարեն Հենլոնին և Դենա Քելիին, որոնցից ոգեշնչվելով սկսել է երգեր գրել։ Նա բացահայտ լեսբուհի է։ Այժմ ապրում է Մելբուրնում իր զույգի՝ Ջեն Կլխերի հետ։ Նրանք միասին են սկսած 2011 թվականից։

Ձախլիկ է։

Սկավառակագրություն

Ստուդիական ալբոմ

Մինի ալբոմ

Սինգլներ 
 «Avant Gardener» - Milk!/Marathon Artists/V2 (2013 թվականի մարտի 19)
 «History Eraser» - Milk!/Marathon Artists/V2 (2013 թվականի հոկտեմբերի 14)
 «Pedestrian at Best» - Milk!/Marathon Artists/V2 (2015 թվականի փետրվարի 16)
 «Dead Fox» - Milk!/Marathon Artists/V2 (2015 թվականի մայիսի 11)
 «Nobody Really Cares If You Don’t Go To The Party» - Milk!/Marathon Artists/V2 (2015 թվականի օգոստոսի 7)

Ծանոթագրություններ 

Ավստրալիացի կիթառահարներ
Ալտերնատիվ ռոք երաժիշտներ
Ինդի ռոք երաժիշտներ
21-րդ դարի երգչուհիներ
Սիդնեյ քաղաքում ծնվածներ
ԼԳԲՏ-ն երաժշտության մեջ
Ավստրալիացի երգչուհիներ